**CONFIDENȚIAL**

**Propunere de diminuare a alocării aferente contribuției financiare maxime (grant)**

**și a sprijinului financiar (împrumut) aferentă Planului Național de Redresare și Reziliență**

|  |
| --- |
| **CONTEXT** |

PNRR a fost aprobat prin *Decizia de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României,* fiind structurat pe cei 6 piloni prevăzuți de Regulamentul (UE) 2021/241 de instituire a Mecanismului de redresare și reziliență și împărțit în 15 componente, având o alocare de 29,18 mld. Euro, din care 14,23 mld. reprezintă finanțare nerambursabilă și 14,94 mld. reprezintă împrumuturi.

În conformitate cu prevederile art. 11 alin. (1) din Regulamentul(UE) nr. 2021/241, contribuția financiară maximă din mecanism pentru fiecare stat membru s-a calculat utilizând pentru 70% din total o formulă bazată pe numărul populației, a raportului de proporționalitate inversă cu PIB-ul pe cap de locuitor și a ratei relative a șomajului din fiecare stat membru, iar pentru 30 % din total o bazată pe numărul populației, a raportului de proporționalitate inversă cu PIB-ul pe cap de locuitor și, în proporție egală, pe baza variației PIB-ului real în 2020 și a variației agregate a PIB-ului real în perioada 2020-2021.

Variația PIB-ului real în 2020 și variația agregată a PIB-ului real în perioada 2020-2021 s-au bazat pe previziunile Comisiei Europene din toamna anului 2020, potrivit prevederilor art. 11 alin. (2) din Regulamentul(UE) nr. 2021/241.

În conformitate cu Nota Comisiei Europene către Consiliu European și Parlamentul European, actualizată la 30 iunie 2022, prin aplicarea prevederilor art. 11 alin. (1) din Regulamentul(UE) nr. 2021/241, în cazul României este prevăzută o revizuire negativă a contribuției financiare in valoare de 2.110.858.750 EUR.

Având în vedere cele mai sus menționate, precum și mandatarea MIPE în calitate de coordonator național al PNRR pentru a elabora propunerile de ajustare a sprijinului financiar aferent PNRR, MIPE a elaborat propunerile de ajustare a sprijinului financiar aferent PNRR pe baza a două scenarii:

* un scenariu bazat pe o metodologie specifică aprobată în Guvern;
* un scenariu bazat pe riscul de implementare a investițiilor din cadrul PNRR.

Metodologia specifică avută în vedere atât pentru diminuarea investițiilor aferente contribuției financiare nerambursabile (grant), cât și sprijinului financiar rambursabil (împrumut) a avut la bază următoarele criterii metodologice:

1. Reformele din plan nu vor fi eliminate, iar în cazul în care au sume asociate, acestea vor fi diminuate din PNRR, urmând ca realizarea acestor reforme să fie suportate de la bugetul de stat sau din resurse proprii pentru păstrarea nivelului de ambiție;
2. Investițiile vor fi analizate în funcție de prioritățile specifice ale crizei actuale în următoarea ordine de prioritate: energie, transport, educație, sănătate, digitalizare și mediul de afaceri;
3. Investițiile vor fi analizate și prin prisma contribuției la recomandările specifice de țară (RSȚ). În cazul în care mai multe investiții afectează aceeași RSȚ se va alege investiția cu cea mai mare relevanță/cel mai mare impact;
4. Propunerile de ajustare a alocării financiare a PNRR nu trebuie să afecteze procentele minime de contribuție la tranziția digitală și neutralitatea climatică;
5. Corespondența cu politica de coeziune (investițiile care pot fi transferate / continuate în cadrul programelor cu finanțare europeană nerambursabilă în perioada de programare 2021-2027 (i.e. politica de coeziune) vor fi diminuate);
6. Capacitatea de implementare/maturitatea investițiilor.

Al doilea scenariu a fost realizat cu sprijinul experților Băncii Mondiale prin intermediul Instrumentului de asistență tehnică (Technical Support Instrument) prin efectuarea unei analize asupra riscurilor de implementare a investițiilor incluse în PNRR, în special asupra acelor investiții cu valoarea mai mare de 250 milioane EUR.

Plecând de la analiza experților Băncii Mondiale, MIPE a actualizat stadiul privind implementarea proiectelor de investiții cu finanțare din PNRR cu o valoare mai mare de 250 mil. Euro și a constatat existența unui risc de neîndeplinire a țintelor si jaloanelor aferente anumitor investiții. În dialogul cu Coordonatorii de reformă și investiții, aceștia nu au identificat până la acest moment că investițiile analizate cu risc de implementare să nu poată fi realizate conform prevederilor PNRR.

Ținând cont de informațiile furnizate prin cele două scenarii, dar și de propunerile transmise de către CR/I, MIPE a inițiat, în perioada 20-23 februarie 2023, un dialog la nivel tehnic cu instituțiile implicate.

|  |
| --- |
| **PROPUNEREA DE DIMINUARE A CONTRIBUȚIEI FINANCIARE** |

Prin urmare, MIPE a elaborat propunerea de diminuare a contribuției financiare maxime a PNRR conform modalității de lucru prezentate în primul scenariu, luând în considerare asumarea răspunderii Coordonatorilor de reforme și investiții privind menținerea in continuare a țintelor si jaloanelor aferente investițiilor identificate ca având risc de neîndeplinire.

Astfel, în ședința de guvern din data de 22 martie a.c., a fost aprobat Memorandumul cu tema: ”*Aprobarea propunerii de diminuare a alocării aferente contribuției financiare maxime (grant) și a sprijinului financiar (împrumut), în valoare de 2.110.858.750 EUR, a Planului național de redresare și reziliență al României*”.

Propunerea de diminuare nu afectează procentele obligatorii în conformitate cu Regulamentul (UE) nr. 2021/241 privind contribuția la tranziția digitală (20% din total alocare) și neutralitatea climatică (37% din total alocare).

Propunerea de diminuare vizează **9 componente**: C1, C2, C5, C6, C7, C9, C12, C14, C15 după cum urmează:

* Se vor diminua alocările pentru 7 reforme din 3 componente (C9, C12, C14), cu păstrarea integrală a țintelor și jaloanelor în plan.
* Se vor elimina complet 6 investiții din 4 componente (C2, C5, C7, C9).
* Se vor modifica 13 investiții din 8 componente (C1, C2, C5, C6, C7, C9, C12, C15) cu afectare a 25 de ținte și jaloane.

Propunerea MIPE, prezentată în conformitate cu Comunicarea - Orientările privind planurile de redresare și reziliență în contextul planului REPowerEU (C2023/876 - Guidance on Recovery and Resilience Plan in the context of RepoweEU) este descrisă succint în tabelul de mai jos:

|  |  |  |  |  |
| --- | --- | --- | --- | --- |
| **CR/I** | **Componentă / Reformă sau Investiție** | **Sumă redusă din Grant** | **Sumă redusă din loan** | **Cofinanțare națională / Împrumut BEI** |
| Secretariatul General al Guvernului | C14 - R1, R2, R9  | 14.968.000 |   |  |
| Ministerul Mediului, Apelor și Pădurilor | C2 - I3.1, I4.1 / C1 - I4.1, I4.2, I.6  | 260.000.000 | 110.000.000 |  |
| Ministerul Cercetării, Inovării și Digitalizării | C9, I7, I6  |   | 36.000.000 |  |
| Ministerul Culturii | C5- I4  |   | 14.850.000 |  |
| Ministerul Dezvoltării, Lucrărilor Publice și Administrației | C5 - I3  |   | 5.000.000 |  |
| Ministerul Sănătății | C12 - R1, R2, R3, I1, C7 - I3  | 399.660.750 |   |  |
| Ministerul Antreprenoriatului și Turismului | C9 - I1, R1  |   | 6.200.000 |  |
| Ministerul Energiei | C6 - I2  |   | 400.000.000 |  |
| Ministerul Investițiilor și Proiectelor Europene | C7 - I9, C14 - I3, C9 - I4  | 30.300.000 | 200.000.000 |  |
| Ministerul Educației | C15 - I15, C15 - I16  |   | 38.500.000 |  |
| Ministerul Afacerilor Interne | C7 - I8  | 50.000.000 |   |  |
|  | *TOTAL DIMINUARE*  | *754.928.750* | *810.550.000* |  |
|  | **Diferența neacoperita** | **545.380.000** |  |
| Ministerul Mediului, Apelor și Pădurilor | C1 - I1 |   | 545.380.000 | 545.380.000 |
|  |
| **TOTAL PARȚIAL DIMINUARE DIN GRANT/LOAN** |  | **754.928.750** | **1.355.930.000** |  |
| **TRANSFER DIN GRANT ÎN LOAN** |
| Ministerul Educației | C15 – I1, I3, I5, I7, I10, I11 | 1.355.930.000 | 1.355.930.000 |  |
| **TOTAL GENERAL DIMINUARE** | **2.110.858.750** |  |
| **TOTAL FINAL GRANT/LOAN***(după aplicarea art. 11 (2))* |  | 12.128.831.000 | 14.942.153.000 |  |